AMCના એક સીનિયર અધિકારીએ માહિતી આપી કે, મહાનગરપાલિકાના અધિકારક્ષેત્રમાં આવતા રેસિડેન્શિયલ અને કોમર્શિયલ યુનિટ્સે સોલિડ વેસ્ટ મેનેજમેન્ટ માટે 1 ઓક્ટોબર 2018થી વધારાનો ટેક્સ ચૂકવવાનો રહેશે. શુક્રવારે મળનારી સ્ટેન્ડિંગ કમિટીની બેઠકમાં આ મામલે વિગતવાર પ્રપોઝલ વહીવટી પાંખ દ્વારા મૂકવામાં આવશે. મ્યુનિસિપલ સોલિડ વેસ્ટ (મેનેજમેન્ટ એન્ડ હેન્ડલિંગ) રૂલ્સ 2016 અંતર્ગત આ ચાર્જ વસૂલવામાં આવશે. ડોર-ટુ-ડોર વેસ્ટ કલેક્શન, ટ્રાંસપોર્ટેશન અને કચરાનો નિકાલ કરવા માટે યૂઝર ચાર્જ લેવાશે.